NETFLIXOVA SERIJA
Tako, dakle…
Napokon si me odbacio radi svog osmanskog gospodara.
To je za mene, pretpostavljam?
A ono je za mene.
Mehmed gubi bitku.
No ne moraš umrijeti za njega.
Ne kanim umrijeti.
Pridruži mi se
pa ćemo ga ubiti zajedno.
Zakleli smo se na odanost Mehmedu.
To su bile prazne riječi izgovorene pod prijetnjom!
A tvoja odanost meni?
Tko te štitio
kad smo ostavljeni da trunemo u sultanovoj palači?
Bitka u osmanskome logoru zaoštrava se
te su sultan Mehmed II. i njegovi vojnici suočeni
s beskrajnim naletima vlaških napadača
Na njih se sručio bijes Vlada Drakule.
Dobit ćete zlatnik za svaku vlašku glavu koju mi donesete!
Mehmed te uvijek pokušao okrenuti protiv mene.
No Drakulina krv
i dalje kola tvojim žilama.
Vrijeme je da se vratiš kući.
Pridruži mi se, brate.
Izgradit ćemo vlastito carstvo,
a ti ćeš voditi moju vojsku.
Ne.
Nemaš mi što ponuditi
osim rata i patnje.
Na tisuće je ljudi umrlo
zbog tvoje žudnje za moći i osvetom.
Čak i tvoja žena.
Što znaš o Anastasijinoj smrti?
Bio sam ondje.
Odrubit ću ti glavu.
Ja sam došao po tvoju glavu.
Onda je dođi uzeti, brate.
Dana 17. lipnja 1462.
okolica vlaške prijestolnice Târgovişta bila je pakao na zemlji.
Pod okriljem tame i prerušena u osmanske vojnike
vojska Vlada Drakule krenula je u svoj zloglasni noćni napad,
odvažan juriš na logor sultana Mehmeda II.
Da sam ja jedan od Vladovih vojnika…
To je sulud plan, ali ako uspije, izvojevat ćemo nevjerojatnu pobjedu.
A ako ne uspije, bar ćemo umrijeti u bitci, i to na spektakularan način.
Vlasi napadaju u vrtlogu čelika i vatre
u očajničkom pokušaju da spriječe Mehmeda da Vladu oduzme prijestolje.
Vlasi su ušli u logor i nasrnuli.
Nosili su baklje, strijeljali iz luka na sve strane
i stvarali maksimalan kaos i pomutnju.
Mrkli je mrak. Ne vidite što se zbiva.
Ne znate tko je tko.
Zbog toga je Vladov početni juriš bio iznimno uspješan.
Na pomolu je bila katastrofa.
Ne posustajte!
Uzmiču! Gurajte dalje!
Ne posustajte!
Sultane!
Naši neće još dugo moći držati položaj.
Pregazit će nas!
Imajte vjere, Ali-beže. Mislite li da kanim umrijeti u ovom opakom kraju?
-Otac je uvijek govorio da si slab. -U mnogočemu se varao.
Da vidimo koliko ti je mač oštar, mali brate.
Trebao bi novom vladaru Vlaške iskazivati više poštovanja.
Još jedan od sultanovih poltrona došao je obaviti njegov prljavi posao.
Skončat ćeš, bilo od mača kneza Radua ili mog.
U svakom ćemo slučaju ostatke tvog trupla dostaviti sultanu.
Nakon što ubijem Mehmeda, vratit ću se po tebe.
Držite ga!
Vlad Drakula bježi u metež
te se pridružuje svojim vojnicima, koji i dalje pristižu u osmanski logor.
Sultane,
bojni nam red popušta!
Sad ste moji.
Pustite janjičare!
Kad biste u bitci ugledali janjičare, znali biste da stiže pakao.
Upali smo u zamku!
Postoji bar jedan osmanski ljetopis u kojem stoji
da su Osmanlije te noći zapravo čekali Vlahe.
Sultan je sigurno znao.
Čak i ako nije rekao nikomu u logoru,
ili je možda rekao samo zapovjednicima i janjičarima…
Mehmed je bio vrhunski vojni strateg i taktičar,
a i izvanredan vojnik.
Nikad ga ne bi obuzeo strah.
Potjerajte ih prema središtu!
Osmanlije su pretrpjeli goleme gubitke,
no u nekom su se trenu uspjeli oporaviti.
Potjerajte ih prema središtu!
Ne zaboravite, Mehmed je strašan čovjek.
Ništa ga ne može zaustaviti. Jak je. Nepokolebljiv je.
Zadržite liniju!
Zadržite formaciju!
Gdje je?!
Gdje je? Kamo je otišao?
Nađite ga!
U prvih nekoliko sati borbe pogiba na tisuće vojnika.
Ručni topovi…
Sada!
Bitka visi o koncu
te se Mehmed još jednom oslanja na svoju nadmoćnu vatrenu moć.
Pali!
Udrite ih opet!
Pali!
Janjičari, poznati po iznimnoj disciplini,
oformili su krug oko sultana
i stvorili razoran zid vatre.
Gazi, krenite u protunapad na nevjernike!
Nisu nam ravni!
Sultane.
Radu!
Živ si.
Da. Jedva.
Sultane!
-Trebali bismo vas odvesti na sigurno. -A gdje bi to bilo?
Sultane,
moj je brat pobjegao.
Dolazi vas ubiti.
Onako je kako i treba biti.
Naći ću ga prije no što on nađe mene i ubiti ga.
Suoči se sa mnom, Mehmede!
Okončat ću ovo!
Sultane, nemojte!
Došao si me ubiti?
Evo me!
Slava i ugled koje cijeli život tražiš.
Ne tražim slavu, Mehmede,
već osvetu.
Radu i Mahmud-paša nisu ovdje da te spase.
Ali će mi pomoći da te pokopam.
Baš kao kad smo se kao dječaci mačevali.
Godinama sam te branio od neprijatelja! Štitio sam te kao brata!
Lažeš!
Uzeo si mi brata i razorio mi obitelj!
Slijepac si i budala!
Ali održat ću obećanje
i dati ti časnu smrt.
Kao i mojoj ženi?
Tješi me što znam da je i tvoja žena
mrtva.
Ne.
Da.
I uskoro ćeš joj se pridružiti.
Ne!
Vlaška će ti biti grob.
Ne!
Ovo je mahnitost! Zašto ovo činiš?!
Oče, kako nam možeš to učiniti?
Pokaži malo strpljenja i odanosti!
Vlaška će ti biti grob.
-Sultane, jeste li dobro? -Čujete li me?
-Ubit ću te! -Ne, sultane!
Sultane, ja sam!
Gdje je Vlad?!
Otišao je.
Nema kamo pobjeći.
Naći ću ga
i ubiti ga!
Vlad je bio prijetnja dokle god je živ.
Toliko je puta pobjegao i spasio živu glavu
da su ga morali ubiti.
Noćni napad, koji je počeo 17. lipnja tri sata nakon zalaska sunca,
bijesni sve do četiri sata nakon ponoći.
Prema nekim zapisima o bitci,
u tih stravičnih pet sati
poginulo je oko 20 000 ljudi.
Vlad je svojim iznenadnim napadom dogurao Mehmedovu vojsku do ruba snaga,
ali nije uspio ubiti sultana.
To je strašan udarac pokušaju kneza Nabijača
da zadrži svoje prijestolje.
Janjičari su uza sve užase koje su prošli i dalje imali dovoljno discipline
da istjeraju Vlahe iz svog logora
i potroše posljednji adut u rukavu Vlada Drakule.
Ne, molim vas!
Odan sam samo sultanu, kunem se! Molim vas!
Vladov špijun?
Jedan od njih.
Dat ćemo izdajici priliku
da otkrije i ostale prije no što ga skratimo za glavu.
Plan moga brata umalo je uspio.
Kako ste znali gdje će napasti?
Bitka kod Isa.
Godine 333. prije Krista
Aleksandar se našao pred nadmoćnom vojskom perzijskog kralja Darija.
Riskirao je i odlučio izravno napasti kralja i njegovu osobnu stražu.
Smatrao je da će se, ako ga ubije, njegova mnogo veća vojska raspasti.
Je li Aleksandar pobijedio?
Potukao je Perzijance do nogu.
Ali Vlad Drakula nije Aleksandar,
a ja nisam Darije.
U carskoj palači, 725 km jugoistočno od Târgovişta…
OSMANSKA CARSKA PALAČA
Znaš li zašto si ovdje?
Ne, princezo Mara.
Htjeli smo te pohvaliti za vjernu službu.
Nažalost, bio si odan pogrešnom čovjeku.
Vlaška spletka čiji je cilj bio ubiti sultanovu obitelj osujećena je,
no treba se pobrinuti da je zbilja privedena kraju.
Sultanijo Gulbahar,
biste li našem prijatelju donijeli vode?
Djeluje nervozno.
Hvala, sultanijo.
Tvoja prijateljica Elena više nije s nama…
ali
ostavila ti je ovo.
Kažu mi da će biti brzo
i da nećeš patiti.
Bar ne mnogo.
Na 13 km od Târgovişta
Vlad Drakula je poražen,
ali prijestolnica još nije u osmanskim rukama.
Sinoć nas je
Vlad Drakula napao svom snagom vlaške vojske
i podbacio.
Cijena njihova neuspjeha bila je smrt.
Ti, vojniče,
koliko si mi vlaških glava prikupio?
Devet, sultane.
Onda ćeš danas dobiti devet zlatnika.
Nevjernici su mnoge od naše braće pretvorili u mučenike.
Danas ćemo ih pokopati,
ali nećemo zaboraviti njihovu žrtvu.
Što se našeg neprijatelja tiče, kada se osvrnem,
jedini Vlasi koje vidim mrtvi su ili u okovima!
Nismo tražili ovaj rat,
ali okončat ćemo ga!
Danas tugujemo.
Sutra zauzimamo Târgovişte!
Ipak nisi mrtav.
Itekako sam živ.
Ali i sultan je.
-Kraj je prepun janjičara. -Znam.
Ubrzo će doći do nas.
Mehmed kani mog brata postaviti na prijestolje.
Okupi sve koje možeš.
Borit ćemo se.
Borit ćemo se u šumama i na planinama.
Da, kneže moj.
Hoćemo.
I u Târgoviştu.
Mehmed ne zna što mu se sprema.
Iscrpljeni, ali odlučni,
Mehmed i osmanska vojska stižu u Târgovişte.
TÂRGOVIŞTE VLAŠKA PRIJESTOLNICA
Knezu Raduu povratak je gorko-sladak.
Otkad je moj otac vladao ovim krajevima…
vlast se mijenjala već devet puta.
On i moj stariji brat, Mircea…
ubijeni su zbog toga.
Baš kao što će i Vlad biti.
Gdje je tomu kraj?
Nema kraja.
Dokle god sjediš na prijestolju,
nikom ne možeš vjerovati.
I nikad ne pokazuj slabost.
A što ako
tebe razočaram, Mehmede?
Uči na bratovim pogreškama
i kreni vlastitim putem.
U životu nemamo mnogo vremena za stvaranje ostavštine.
Ali prvo moramo zauzeti Târgovişte.
Târgovişte je prirodna utvrda
jer je smješten na visokoj uzvisini.
Grad je također dobro izgrađen.
Nema snagu i debljinu klasičnog srednjovjekovnog grada
pripremljenog za topovske napade.
Ali kada bi ga ugledao običan vojnik, pomislio bi:
„Ovo će biti vrlo tvrd orah. ”
Sultane?
Što je, Mahmud-pašo?
Nešto ne valja.
Mehmed želi uloviti Vlada i ukloniti ga kao prijetnju,
ali Vlad se povlači prema Karpatima,
odakle može pokušati poslati glasnike kako bi zatražio pomoć od Ugara.
No tim je potezom napustio svoju prijestolnicu.
Kada je došao u prijestolnicu Vlaške, u Târgovişte, bilo je napušteno,
bez ijednog stanovnika.
Bio je prašnjav ljetni dan,
a sve su dveri bile otvorene.
Ne sviđa mi se ovo.
Sultane!
A zatim je sultan naišao na još jedno iznenađenje.
Prizor koji dočekuje Mehmeda
na cesti koja vodi iz vlaške prijestolnice
vjerojatno će ga proganjati do kraja života.
Nazvali su to Šumom leševa.
Prema nekim izvještajima,
bilo je to osam kilometara kolaca
na koje su bila nabijena tijela osmanskih vojnika i muslimana.
Dvadeset i četiri tisuće ljudi
raznih dobi i spolova.
Svi su bili nabijeni na kolce i izloženi na stravične načine.
To je jedan od najspektakularnijih primjera
psihološkog ratovanja.
U ljetopisima stoji da je i sam sultan sišao s konja,
prostro sag na tlo i počeo se moliti.
I cijela je vojska to učinila.
Jer u povijesti Osmanskog Carstva
nijedan vladar ni vojska nisu vidjeli nešto takvo.
No najrazorniji udarac koji je Vlad zadao u ratu za Vlašku tek slijedi.
Hamza-beže…
Neka ih odmah sve skinu…
i dostojno pokopaju,
daleko od ove kosturnice.
Da, sultane.
Priča se da je Hamza-beg zbog visokog čina dobio i visok kolac,
ali i da je odjeven u najljepšu opremu
kako bi bio uređen za sultanov dolazak.
Upravo takvi detalji pokazuju
da je Vlad to priredio za specifičnu publiku.
I očito je postigao željeni učinak.
Kao da mu je poručio da može uzeti grad i zemlju,
ali da će vladati nad mrtvima.
Ti nisi ništa doli gospodar mrtvih.
SRPANJ 1462.
DVA TJEDNA POSLIJE
Vlad Drakula i dalje je u bijegu.
Osmanska ga vojska progoni kroz ruralne krajeve.
No prije svog odlaska iz Vlaške u srpnju,
Mehmed II. okončat će Vladovu nasilnu i krvavu šestogodišnju vladavinu…
ali ne mačem,
već krunidbom.
Knez Radu,
vlaški vojvoda.
Vlad i ja ovdje smo se znali igrati lovice,
kad bi nam otac bio u ratu.
Jednog će dana i tvoja djeca to raditi.
Odlaziš?
Ali Vlad je još na slobodi…
Najradije bih ga nabio na kolac pred gradom,
i pustio da trpi i trune, kao što je on pustio Hamza-bega i ostale.
Ali imam prečega posla na Egejskome moru,
sa spletkarima Venecijancima.
A i želim što prije vidjeti Gulbahar
i svog sina.
Da.
Naravno.
Ostavljam ti Mihaloğlua Ali-bega i svojih 2000 najboljih vojnika.
I ovo.
Hvala ti, Mehmede.
Budi vladar kakav je Vlad trebao biti.
Neka ti vladavina bude duga,
Radu Drakulo.
Radu je dobio krunu, što nije očekivao,
a Mehmed je dobio blagonaklonog mu vladara na tom ključnom pograničnom teritoriju.
Često se kaže da je Vlad razumio svog neprijatelja
jer je proveo mnogo vremena na osmanskom dvoru.
Ali mislim da isti kompliment treba dati i Mehmedu.
I on je razumio svog neprijatelja,
a svakako je razumio i vlašku politiku
te je znao da će, ako postavi Radua na prijestolje,
Vlad Drakula vrlo brzo izgubiti podršku.
I Mehmed ga je tim jednim, jednostavnim potezom nadigrao i nadmudrio.
Za Vlada Drakulu bilo je gotovo. Morao je pobjeći.
Nakon što je umalo ubio najmoćnijeg vladara na svijetu
Vlad Drakula ubrzo je ostao bez zemlje,
sa sve manjom vojskom i malo političkih saveznika.
Zauvijek će ga definirati njegovo barbarstvo
i njegov herojski, ali neuspješan ustanak
protiv Mehmeda Osvajača.
Dva smo dana jahanja od mađarske granice.
Neću tražiti da ideš sa mnom. Izbor je tvoj.
Tvoja je borba i moja.
Ne gubi nadu.
Vratit ćemo se i osvetiti se.
Vidjet ćemo se uskoro, brate Mehmede.
Da je Vlad uspio ubiti sultana,
pohod bi istog trena završio.
To ne bi bio samo vojni udarac,
već i propagandni,
da je ubio Mehmeda, čovjeka koji je osvojio Konstantinopol.
Kršćanski bi ga svijet slavio kao junaka.
Nije uspio, pa je postao poznat kao Drakula, krvoločni vampir.
Mehmedov strateški genij na bojištu
i lukavo političko manevriranje
Vladu Drakuli zadali su težak udarac od kojeg se nikada nije oporavio.
Vlaška je sljedećih 400 godina ostala vazal Osmanskog Carstva.
LISTOPAD 1462.
Mjesecima nakon pobjede u Târgoviştu
sultan je i dalje ogorčen
zbog toga što je Vlad Drakula ostao na životu.
Što je, Mehmede?
Dosta je bilo te opsesije.
Pobijedio si.
Radu je na prijestolju.
-Žena i sin su ti sigurni. -A Vlad Drakula je…
On je samo osramoćeni knez bez prijestolja i moći.
Neću mirovati
dok ne plati za ono što je učinio Hamza-begu i ostalima!
Zakleo sam se!
Izvojevao si velike pobjede u Anadoliji,
na Mediteranu, u Europi!
Ovaj je grad
odraz tvoje vizije.
Rim ti je nadohvat ruke!
Ali moraš zaboraviti na Vlada.
Tvoja te sudbina čeka negdje drugdje.
Sudbina…
Svoju sudbinu možemo otkriti ovdje, u Ilijadi.
„Ne daj da umrem nečasno…
i bez muke,
već daj da prvo učinim nešto veliko. ”
„O čemu će se nakon mene pripovijedati. ”
1477.
15 GODINA POSLIJE
Mehmed se 1477. godine napokon
još jedan posljednji put susreo s Vladom Drakulom
na drevnim zidinama Konstantinopola.
Prijevod titlova: Matija Pospiš